ม.ค. 2560 ผู้ประกันตนว่างงาน 133421 คน เลิกจ้าง 29076 คน
พบเดือน ม.ค. 2560 ผู้ประกันตน ม.33 ขอรับประโยชน์ทดแทนกรณีว่างงาน 133421 คน ถูกเลิกจ้าง 29076 คน24 ม.ค. 2560 สำนักเศรษฐกิจการแรงงาน เปิดเผยตัวเลข ระบุว่าภาวะการจ้างงานในตลาดแรงงาน เดือนมกราคม 2560 มีการจ้างแรงงานในระบบประกันสังคมมีผู้ประกันตน (มาตรา 33) จำนวน 10460594 คน มีอัตราการขยายตัว 1.42% (YoY) เมื่อเทียบกับเดือนมกราคม 2559 ซึ่งมีผู้ประกันตน จำนวน 10314551 คน แสดงให้เห็นว่ามีผู้ใช้แรงงานเข้าสู่การทำงานเพิ่มขึ้นถึง 146043 คน สำหรับการว่างงานจากตัวเลขผู้ขอรับประโยชน์ทดแทนกรณีว่างงานในระบบประกันสังคม มีจำนวน 133421 คน มีอัตราขยายตัวอยู่ที่ 16.88 เมื่อเทียบกับเดือนเดียวกันของปีก่อน (YoY) และมีอัตราการชะลอตัวอยู่ที่ -5.55% (MoM) เมื่อเทียบกับเดือนธันวาคม 2559 มีจำนวน 141267 คนอัตราการว่างงาน อยู่ที่ร้อยละ 1.28 ของผู้ประกันตนมาตรา 33 อัตราการเลิกจ้างลูกจ้างในระบบประกันสังคมมาตรา 33 ผู้ประกันตนที่สำนักงานประกันสังคมจ่ายประโยชน์ทดแทนกรณีว่างงานจากสาเหตุเลิกจ้างมีจำนวนทั้งสิ้น 29076 คน คิดเป็นร้อยละ 0.28 ทรงตัวจากเดือนธันวาคม 2559 ที่ร้อยละ 0.28ในด้านสถานการณ์การจ้างงานจากข้อมูล ณ เดือนมกราคม 2560 มีลูกจ้างที่มีนายจ้างในระบบประกันสังคม (ม.33) จำนวน 10460594 คน มีอัตราการขยายตัว 1.42% เมื่อเทียบกับเดือนเดียวกันของปีที่ผ่านมา (เดือนมกราคม 2559) ซึ่งมีจำนวน 10314551 คน หากพิจารณาอัตราการเปลี่ยนแปลง (YoY) ของเดือนมกราคม 2560 เทียบกับเดือนธันวาคม 2559 พบว่าในเดือนมกราคม 2560 มีอัตราการขยายตัว (YoY) อยู่ที่ 1.42% ขยายตัวจากเดือนธันวาคม 2559 (YoY) ซึ่งอยู่ที่ 1.16% สถานการณ์การจ้างงานขยายตัวมากกว่า 1% จึงถือว่าสถานการณ์การจ้างงานอยู่ในภาวะปกติในด้านสถานการณ์การว่างงาน (ผู้ว่างงาน หมายถึง ผู้ขอรับประโยชน์ทดแทนกรณีว่างงานในระบบประกันสังคม สำนักงานประกันสังคม : SSO) จากข้อมูล ณ เดือนมกราคม 2560 มีผู้ว่างงานจำนวน 133421 คน มีอัตราการขยายตัว (YoY) อยู่ที่ 16.88% เมื่อเทียบกับเดือนเดียวกันของปีที่แล้ว (เดือนมกราคม 2559) มีจำนวน 114150 คน ซึ่งตัวเลขเพิ่มขึ้นจากเดือนธันวาคม 2559 เทียบกับเดือนธันวาคม 2558 (YoY) ซึ่งอยู่ที่ 14.35% แต่เมื่อเทียบกับเดือนที่ผ่านมา (ธันวาคม 2559) พบว่า มีอัตราการชะลอตัวอยู่ที่ -5.55% (MoM) และหากคิดเป็นอัตราการว่างงานจากตัวเลขผู้ขอรับประโยชน์ทดแทนกรณีว่างงานเดือนมกราคม 2560 อยู่ที่ 1.28% โดยอัตราการว่างงานของสำนักงานสถิติแห่งชาติ ซึ่งอยู่ที่ 1.2 (มกราคม 2560)ในด้านสถานการณ์การเลิกจ้าง อัตราการเลิกจ้างลูกจ้างในระบบประกันสังคมมาตรา 33 คิดจากจำนวนผู้ประกันตนที่สำนักงานประกันสังคมจ่ายประโยชน์ทดแทนกรณีว่างงานจากสาเหตุเลิกจ้าง ต่อจำนวนผู้ประกันตนมาตรา 33 เดือนมกราคม 2560 ผู้ประกันตนที่สำนักงานประกันสังคมจ่ายประโยชน์ทดแทนกรณีว่างงานจากสาเหตุเลิกจ้างมีจำนวนทั้งสิ้น 29076 คน คิดเป็นร้อยละ 0.28 ทรงตัวจากเดือนธันวาคม 2559 ที่ร้อยละ 0.28 และขยายตัวจากปีที่แล้วที่ร้อยละ 0.26
พบเดือน ม.ค. 2560 ผู้ประกันตน ม.33 ขอรับประโยชน์ทดแทนกรณีว่างงาน 133421 คน ถูกเลิกจ้าง 29076 คน 24 ม.ค.
ตลาดแรงงาน,ประกันสังคม,ว่างงาน,เลิกจ้าง